
Sutarties projektas

[bookmark: _Hlk232494456]KELIO DANGOS, GANYKLŲ G. 2, PALANGOJE, REMONTO DARBŲ 
SUTARTIS Nr. ________
2026 m.               d.
Palanga
[bookmark: _Hlk232494469]           Palangos Vlado Jurgučio progimnazija, juridinio asmens kodas 25974750, kurios registruota buveinė yra Ganyklų g. 2, LT-00132 Palanga, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktorės Laimutės Benetienės, veikiančios pagal  Palangos Vlado Jurgučio progimnazijos nuostatus, (toliau – Užsakovas), ir ..................., juridinio asmens kodas ................, kurio registruota buveinė yra .............................., duomenys apie įmonę kaupiami ir saugomi Lietuvos Respublikos juridinių asmenų registre, atstovaujamas ................................, veikiančio (-ios) pagal įmonės įstatus (toliau – Rangovas), toliau kartu šioje sutartyje vadinami „Šalimis“, o kiekvienas atskirai – „Šalimi“, sudarė šią sutartį, toliau vadinamą „Sutartimi“, ir susitarė dėl toliau išvardytų sąlygų.

1. SUTARTIES OBJEKTAS
[bookmark: _Hlk232494525]           1.1. Kelio dangos, Ganyklų g. 2, Palangoje, remonto darbai (toliau – Darbai).
           1.2. Reikalavimai Darbams apibrėžti šioje Sutartyje, Darbų pirkimo dokumentuose, Rangovo pasiūlyme ir Lietuvos Respublikos teisės aktuose, reglamentuojančiuose statybą. 
           1.3. Darbų pirkimo dokumentai ir Rangovo pasiūlymas, jei jie nėra pridėti prie šios Sutarties, laikomi Sutarties dalimi.

2. SUTARTIES GALIOJIMAS IR TERMINAI
             2.1. Sutarties tipas – fiksuoto įkainio, vadovaujantis viešojo pirkimo konkurso metu pateiktais įkainiais darbų kiekių žiniaraščiuose. Atsiskaitoma pagal faktiškai atliktų Darbų kiekius.
           2.2. Sutarties pradžia: Sutartis įsigalioja, kai ją pasirašo abi Sutarties Šalys. 
           2.3. Sutarties trukmė – 3 mėnesiai. 
             2.4. Darbų atlikimo terminas – 2 mėn. nuo Sutarties įsigaliojimo. Darbų pabaiga bus laikomas momentas, kai bus atlikti Sutartyje numatyti darbai, ištaisyti defektai.
[bookmark: _Hlk232494678]              2.5. Atsiradus nenumatytoms aplinkybėms, nepriklausančioms nuo Rangovo, Sutarties ir Darbų atlikimo terminas gali būti pratęstas 1 (vieną) kartą 1 mėnesiui. 
            2.6. Bet kuriuo Sutarties vykdymo metu Užsakovas dėl nuo jo nepriklausančių aplinkybių, raštu nurodydamas priežastis (finansavimo sustabdymas, aplinkybės, trukdančios vykdyti Darbus, atsiradus projektinių sprendinių neatitikimams, dėl kurių būtina koreguoti projektą, būtina atlikti papildomus pirkimus, atsiradus nenumatytiems Darbams, dėl žemės sklypo ar statinių kadastrinių matavimų tikslinimo procedūrų), turi teisę stabdyti Sutarties ir Darbų vykdymo terminus bei nurodyti Rangovui sustabdyti visų Darbų arba jų dalies vykdymą. Toks Darbų vykdymo sustabdymas negali trukti ilgiau nei 6 (šešis) mėnesius. Išnykus Darbų sustabdymo aplinkybėms, Darbų vykdymo sustabdymo terminas pratęsiamas. Išnykus Darbų sustabdymo aplinkybėms, Užsakovas raštu informuoja Rangovą apie Darbų vykdymo sustabdymo pabaigą. Pasibaigus Darbų sustabdymui tikslinamas kalendorinis darbų atlikimo grafikas.

3. SUTARTIES KAINA
           3.1. Pradinės sutarties vertė yra  (nurodyti sumą skaičiais ir žodžiais) Eur be PVM, PVM sudaro (nurodyti sumą skaičiais ir žodžiais) Eur. Jei suma skaičiais neatitinka sumos žodžiais, teisinga laikoma suma žodžiais.
            3.2. Rangovas patvirtina, kad pilnai susipažinęs su visais dokumentais, reikalingais Sutarties 1.1 punkte numatytiems Darbams atlikti ir užtikrina, kad atliks visus Sutarties 1.1 punkte nurodytus Darbus už šioje Sutartyje sutartą kainą.
            3.3. Į Sutarties kainą įtrauktas visas už Darbų atlikimą numatytas užmokestis ir Rangovas neturi teisės reikalauti padengti jokių išlaidų, viršijančių Darbų kainą, jeigu dėl to nebuvo atskiro rašytinio Šalių susitarimo Sutartyje nustatyta tvarka.
           



            3.4. Sutarties vykdymo laikotarpiu Sutarties kaina (įkainiai) gali būti perskaičiuojama (didinama ar mažinama) pasikeitus (padidėjus ar sumažėjus) pridėtinės vertės mokesčio tarifui, kuris turėjo tiesioginės įtakos kainai. Raštiškai susitarus Užsakovui bei Rangovui ir ne vėliau kaip iki atitinkamų darbų ar jų dalies perdavimo–priėmimo akto pasirašymo dienos, perskaičiuojama tik ta kainos (įkainių) dalis, kuriai turėjo įtakos pasikeitęs pridėtinės vertės mokesčio tarifas ir tik pasikeitusio mokesčio dydžiu. 
             3.5. Kainos (įkainių) perskaičiavimą dėl pasikeitusio (padidėjusio ar sumažėjusio) pridėtinės vertės mokesčio tarifo inicijuoja Rangovas, kreipdamasis į Užsakovą raštu, pateikdamas konkrečius skaičiavimus dėl pasikeitusio mokesčio tarifo įtakos kainai (įkainiui). Užsakovas taip pat turi teisę inicijuoti įkainių perskaičiavimą dėl pasikeitusio (padidėjusio ar sumažėjusio) pridėtinės vertės mokesčio tarifo.
             3.6. Kainos (įkainių) perskaičiavimas įforminamas Šalių pasirašomu protokolu/susitarimu, kuriame užfiksuojama perskaičiuoti įkainiai bei Sutarties kaina bei šio perskaičiavimo įsigaliojimo sąlygos.

4. DARBŲ PERDAVIMAS – PRIĖMIMAS IR APMOKĖJIMAS
[bookmark: _Hlk232494839] 4.1. Atsiskaitymus Užsakovas vykdo tik už pilnai ir kokybiškai atliktus Darbus bei iki einamojo mėnesio paskutinės darbo dienos gautus atsiskaitymo dokumentus (atliktų darbų ar paslaugų aktus (F2 forma), atliktų darbų ir išlaidų apmokėjimo pažymas (F3 forma) bei PVM sąskaitas faktūras).
   4.2. Vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos  turi būti teikiami naudojantis informacinės sistemos SABIS priemonėmis. Prisijungti prie elektroninės paslaugos SABIS galima interneto adresu https://sabis.nbfc.lt  Darbai yra apmokami Lietuvos Respublikos finansų ministro nustatyta tvarka. Tiekėjas įsipareigoja PVM sąskaitose faktūrose nurodyti sutarties, kurios pagrindu išrašomos sąskaitos, numerį. 
	4.3. Už rangos darbus apmokama Palangos Vlado Jurgučio progimnazijos biudžeto lėšomis.
             4.4. Už atliktus statybos darbus Rangovui bus apmokama per 30 kalendorinių dienų.
             4.5. Tuo atveju, jei Užsakovas atsisako pasirašyti Rangovo atliktų darbų priėmimo perdavimo aktą dėl to, kad jame nurodyti darbai atlikti netinkamai, Užsakovas per 5 darbo dienas nuo Rangovo prašymo pasirašyti darbų priėmimo-perdavimo aktą gavimo dienos įsipareigoja pasirašyti jį, nurodydamas netinkamai atliktus Darbus ir turi teisę šių netinkamai atliktų Darbų neapmokėti, kol netinkamai atlikti Darbai nebus ištaisyti.
            4.6. Užsakovas turi teisę sulaikyti mokėjimus už atliktus Darbus, jeigu dėl Rangovo kaltės nepašalinami Užsakovo nurodyti Darbų defektai.
            4.7. Jeigu Šalys nesutaria dėl atliktų Darbų tinkamumo, apie atliktų Darbų tinkamumą sprendžiama pagal nepriklausomo eksperto išvadą. Šalis, kurios teiginius dėl atliktų Darbų kokybes ekspertas paneigia, atlygina kitai Šaliai visas eksperto darbo išlaidas.
            4.8. Pabaigus Darbus ir pridavus Užsakovui, Užsakovas atsiskaito už atliktus Darbus nuo tos dienos, kai pasirašomas Rangovo užbaigtų statybos darbų perdavimo statytojui aktas.
            4.10. Užsakovas gali tiesiogiai atsiskaityti su subrangovais už jų atliktus darbus. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo subrangovo, nustatanti tiesioginio atsiskaitymo su subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams subrangovui trišalėje sutartyje nustatyta tvarka.
            4.11. Mokėjimo valiuta – eurai.

5. ŠALIŲ TEISĖS IR PAREIGOS
 5.1. Užsakovas turi teisę:
 5.1.1. kontroliuoti ir prižiūrėti, ar atliekamų Darbų atlikimo eiga, kiekis, kaina, medžiagų kokybė atitinka Statybos darbų statinio darbo projektą, Rangovo parengtus įkainotus darbų kiekių žiniaraščius, Aktus, sąskaitas – faktūras, Užsakovo pateiktų medžiagų naudojimą, reikalauti pašalinti netinkamas medžiagas, konstrukcijas, įrenginius ir t.t.;
 



5.1.2. reikalauti, kad Rangovas Darbus vykdytų laikydamasis normatyvinių statybos dokumentų reikalavimų. Jeigu Rangovas nesilaiko normatyvinių statybos dokumentų reikalavimų ir (ar) statybos Darbų vykdymo protokoluose nurodytų ir Rangovo prisiimtų įsipareigojimų, Užsakovas turi teisę raštu reikalauti šalinti defektus, nepriimti nekokybiškai atliktų Darbų ir nemokėti už netinkamai atliktus Darbus iki nustatytų statybos darbų defektų pašalinimo arba pašalinti trūkumus trečiųjų asmenų pagalba Rangovo sąskaita;
5.1.3. reikalauti iš Rangovo kalendorinio darbų vykdymo grafiko. Duoti nurodymus Rangovui ir reikalauti jų vykdymo, jei statybos eigoje atsiliekama nuo kalendorinio darbų vykdymo grafiko ar sistemingai pažeidžiami šioje Sutartyje nurodyti kokybiniai reikalavimai;
5.1.4. reikalauti, kad Rangovas savo sąskaita pašalintų atliktų statybos darbų defektus, atsiradusius per garantinį laikotarpį.
5.1.5. patvirtinti paslėptus statybos darbus prieš juos uždengiant; 
5.1.6. taikyti netesybas, imtis kitų priemonių tinkamai vykdyti Sutartį;
5.1.7. jei Rangovas laiku nepradeda vykdyti Sutarties arba atlieka darbą taip lėtai, kad jo nebus galima baigti laiku, gali nutraukti Sutartį ir reikalauti atlyginti nuostolius;
5.1.8. esant svarbioms priežastims, bet kada nutraukti Sutartį ir sumokėti Rangovui už atliktą darbą bei nuostolius, atsiradusius dėl Sutarties nutraukimo;
5.1.9. Papildomų, Sutartyje nenumatytų darbų (ir/ar įrangos, medžiagų) pirkimas jos galiojimo laikotarpiu vykdomas Viešųjų pirkimų įstatymo 89 straipsnio nustatyta tvarka.
5.1.10. Papildomi darbai:
5.1.10.1. Papildomi darbai galimi esant vienai iš šių priežasčių: kai aiškiai įrodomi praleidimai, netikslumai ar klaidos Užsakovo reikalavimuose, kurių Rangovas pagrįstai negalėjo numatyti;
5.1.10.2. kai atsiranda būtinas poreikis atsisakyti Sutartyje numatyto darbo;
5.1.10.3. kai būtina atlikti papildomą, Sutartyje nenumatytą dėl nenumatytų aplinkybių atsiradimo, darbą, be kurio Rangovas negali tinkamai įvykdyti Sutarties.
5.1.10.4. Užsakovas, esant būtinybei, pagal šią Sutartį įsigis papildomų darbų arba neatliks kai kurių Sutartyje numatytų statybos darbų. Papildomi darbai – bet kurio atskiro statybos darbo, įtraukto į Sutartį, apimties (kiekio) pakitimai ir (ar) Sutartyje nenumatyti, tačiau tiesiogiai su Sutartyje numatytais statybos darbais susiję ir būtini sutarčiai įvykdyti (užbaigti) statybos darbai. Neatliekami darbai – statybos darbai, kurie sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio statybos darbų vykdymas netikslingas.
5.1.10.5. Papildomų darbų, o esant reikalui ir neatliekamų darbų, būtinumas turi būti pagrįstas dokumentais ir raštu suderintas su Užsakovu. Motyvuotą siūlymą dėl papildomų darbų, o esant reikalui taip pat ir dėl neatliekamų darbų, būtinybės ir jį pagrindžiančius dokumentus Užsakovo atstovui (statinio statybos techniniam prižiūrėtojui ar kitam kompetentingam Užsakovo atstovui) raštu pateikia Rangovo atstovas. Siūlymus dėl papildomų ir (ar) neatliekamų darbų gali teikti ir statybos techninis prižiūrėtojas. Užsakovo atstovas, išnagrinėjęs pateiktus papildomų darbų būtinybę pagrindžiančius dokumentus, įformina papildomus darbus ir nurodo papildomų darbų pavadinimus, vienetus, kiekius, taip pat pateikia argumentus, pagrindžiančius papildomų darbų būtinybę, techninius sprendinius (pavyzdžiui, komisijos aktą, brėžinius ir kita) su statybos proceso dalyvių parašais, įkainių nustatymo pagrindimą ir skaičiavimą. Jei Užsakovo atstovas pateiktuose dokumentuose nustato netikslumų ir (ar) klaidų, grąžina tikslinti juos pateikusiam asmeniui (pavyzdžiui, Rangovui).
5.1.10.6. Papildomus darbus Užsakovas įsigyja ne didesniais įkainiais nei buvo numatyti šioje Sutartyje su Rangovu, išskyrus tuos atvejus, kai pasikeitė rinkos kainos.
5.1.10.7. Papildomų darbų kaina nustatoma:
5.1.10.7.1. papildomiems darbams naudojant Sutartyje numatytų darbų įkainius;
5.1.10.7.2. papildomiems darbams pritaikant Sutartyje numatytų panašių darbų įkainius;
[bookmark: _Hlk14180796]5.1.10.7.3. jei įmanoma, išskaičiuojant kainos dalį iš Sutartyje numatyto įkainio;
5.1.10.7.4. jei įmanoma, panaudojant Sutartyje numatyto įkainio sudėtines dalis. Taikant šį papildomų darbų įkainio nustatymo metodą remiamasi Sutartyje numatytais įkainiais arba įkainių išskaidymu;








5.1.10.7.5. jei neįmanoma pritaikyti Sutarties 5.1.10.7.3. papunktyje nurodytų papildomų darbų įkainių nustatymo metodų, konkretaus papildomo darbo įkainis apskaičiuojamas įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudos) bei netiesiogines (pridėtinių išlaidų ir pelno) išlaidas, kurios negali būti didesnės už rekomendacijose dėl statinių statybos skaičiuojamųjų kainų nustatymo nustatytas kainas, kurios galiojo pasiūlymo teikimo metu arba už bendrą vidutinę rinkos kainą (įvertinus visas išlaidas – tiesiogines ir netiesiogines), tačiau statybos produktų ir įrengimų kaina ne didesnė nei Rangovo patiriamos išlaidos joms įsigyti, o pridėtinių išlaidų ir pelno dydis ne didesni nei 5 % tiesioginių išlaidų. Rangovo parengtos lokalinės sąmatos yra tikrinamos ir tvirtinamos Užsakovo.
5.1.10.7.6. Darbų pakeitimo aktas turi būti patvirtintas Užsakovo ir pasirašytas Rangovo. Rangovas gali pradėti vykdyti papildomus darbus tik Užsakovui patvirtinus darbų pakeitimo aktą ir Šalims pasirašius papildomą susitarimą dėl papildomų darbų atlikimo. Papildomas susitarimas dėl papildomų darbų atlikimo laikomas sudėtine Sutarties dalimi.
5.1.10.7.7. Papildomų darbų apmokėjimui Rangovas pažymose apie atliktus darbus turi nurodyti atliktų papildomų ir (ar) neatliekamų darbų, numatytų darbų pakeitime, pavadinimą, vienetus, kiekį, vieneto kainą, bendrą sumą, kitus papildomų darbų įsigijimą pagrindžiančius dokumentus.
5.1.11. Jei iki Sutarties pabaigos dėl negauto finansavimo darbai atlikti ne iki galo, Sutartis nutraukiama Šalių bendru sutarimu, pasirašant Sutarties nutraukimo susitarimą. Pasirašius susitarimą Rangovas perduoda visą dokumentaciją, susijusią su vykdytais statybos Darbais.
5.2. Užsakovas įsipareigoja:
5.2.1. per įmanomai trumpiausius terminus po rašytinio Rangovo prašymo gavimo pateikti pastarajam visus sutikimus, įgaliojimus ir (ar) kitus reikalingus leidimus bei dokumentus, kad Rangovas galėtų veikti kaip Užsakovo įgaliotas asmuo visose kompetentingose institucijose ta apimtimi, kiek tai susiję su visais darbais;
5.2.2. pateikti statybos darbams vykdyti reikalingus dokumentus, kuriuos pagal įstatymus ir kitus teisės aktus Užsakovas privalo pateikti Rangovui. Tuo atveju, jeigu Rangovui bus reikalingi kiti, Sutartyje nenurodyti dokumentai, jis įsipareigoja apie tai įspėti Užsakovą ne vėliau kaip prieš 5 (penkias) darbo dienas, raštu nurodydamas konkrečiai kokių dokumentų jam reikia ir kokia forma jie turėtų būti pateikti;
5.2.3. bendradarbiauti su Rangovu vykdant Sutartį;
5.2.4. sumokėti Rangovui už tinkamai atliktus bei nustatyta tvarka priimtus darbus Sutartyje numatytais terminais ir tvarka;
5.2.5. užtikrinti Rangovui galimybę laisvai patekti į Statinio darbų atlikimo vietą iki sutartinių darbų pabaigos;
5.2.6. Sutartyje nustatytomis sąlygomis priimti iš Rangovo tinkamai atliktus Darbus.
5.3. Rangovas turi teisę:
5.3.1. naudotis Lietuvos Respublikos statybos įstatymo, statybos techniniuose reglamentuose ir kituose Lietuvos Respublikos įstatymuose numatytomis Rangovo teisėmis; 
5.3.2. Darbų atlikimui Rangovas turi teisę pasitelkti subrangovus. Rangovas atsako Užsakovui už subrangovų prievolių neįvykdymą, netinkamą įvykdymą ir padarytą žalą, o subrangovams – už Užsakovo prievolių neįvykdymą ar netinkamą įvykdymą; 
5.3.3. gauti Užsakovo apmokėjimą už įvykdytus statybos darbus pagal Sutartyje nustatytas sąlygas ir tvarką;
5.3.4. naudotis kitomis teisės aktuose numatytomis Rangovo teisėmis.
5.4. Rangovas įsipareigoja:
5.4.1. tuo atveju, jeigu vėluoja Sutartyje numatytų darbų atlikimo terminai, Rangovas privalo raštiškai apie tai informuoti Užsakovą ir nedelsdamas nurodyti konkrečias priežastis bei nurodyti darbų atlikimo terminų pažeidimo pašalinimo priemones;
5.4.2. pradėti, kokybiškai atlikti, užbaigti ir perduoti Užsakovui visus Sutartyje nurodytus darbus ir ištaisyti defektus, nustatytus iki Darbų perdavimo Užsakovui ir (ar) per garantinį laikotarpį;







5.4.3. savarankiškai apsirūpinti materialiniais ištekliais, reikalingais Sutartyje numatytiems darbams atlikti, darbų vykdymui naudoti medžiagas, gaminius, atitinkančius projektinėje dokumentacijoje jiems nustatytus reikalavimus, naudoti Lietuvos Respublikos įstatymais nustatyta tvarka sertifikuotas medžiagas ir gaminius, garantuoti tinkamą statybinių ir kitų medžiagų ir gaminių priėmimą, organizuoti jų sandėliavimą, apsaugą (nuo vagystės bei sugadinimo, įskaitant meteorologinių sąlygų poveikį) ir taupų naudojimą. Tikrinti jų kokybę bei jos atitikties dokumentus, sertifikatus (medžiagos turi atitikti projektinius bei pateiktuose sertifikatuose nurodytus kokybės reikalavimus) ir reguliariai pateikti juos Užsakovui;
5.4.4. laiku ir tinkamai informuoti Užsakovą apie atliktų Darbų etapus bei apie atliktų Darbų priėmimo – perdavimo datą bei pateikti Užsakovui atliktų Darbų perdavimo – priėmimo aktus, išrašyti sąskaitas – faktūras, kitą normatyvinių statybos dokumentų nurodytą statybos Darbų atlikimo dokumentaciją. Užsakovui paprašius papildomos informacijos, per 3 (tris) darbo dienas raštu pranešti apie Darbų eigą bei rezultatus, pateikti kitą su projekto vykdymu susijusią informaciją;
5.4.5. sudaryti sąlygas Užsakovo atstovams lankytis remontuojamame objekte bei susipažinti su visa Darbų dokumentacija;
[bookmark: _Hlk508202035]5.4.6. informuoti Užsakovą apie objekte dirbančius subrangovus. Sudarius pirkimo sutartį, tačiau ne vėliau negu pirkimo sutartis pradedama vykdyti, rangovas įsipareigoja perkančiajai organizacijai pranešti tuo metu žinomų subrangovų  pavadinimus, kontaktinius duomenis ir jų atstovus. Perkančioji organizacija taip pat reikalauja, kad rangovas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subrangovus, kuriuos jis ketina pasitelkti vėliau. 
5.4.7. garantuoti saugų darbą, priešgaisrinę ir aplinkos apsaugą bei darbo higieną statybos teritorijoje, savo darbo zonoje, taip pat gretimos aplinkos apsaugą ir greta statybos teritorijos gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų. Rangovas užtikrina, kad jo pasamdyti darbuotojai ir/arba tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų; 
5.4.8. saugoti atliktus Darbus ir reikmenis nuo sugadinimo ir vagystės, nuo meteorologinių sąlygų poveikio iki objekto perdavimo naudoti komisijai dienos. Pastatuose ar jų dalyje, kurioje atliekama rekonstrukcija, atsitiktinio žuvimo ar sugadinimo rizika tenka Rangovui visą Sutarties galiojimo laikotarpį;
5.4.9. savo sąskaita ištaisyti Darbus, kurie dėl Rangovo kaltės yra netinkamai įvykdyti ir neatitinkantys Sutarties sąlygų bei projektinės dokumentacijos. Taip pat savo sąskaita ištaisyti atliktų Darbų trūkumus ir defektus, išaiškėjusius ar atsiradusius pasibaigus Sutarties vykdymo laikui, bet tebegaliojant objekto garantiniam laikotarpiui, Užsakovui pateikus raštišką pretenziją, ne vėliau kaip per 14 (keturiolika) darbo dienų, jeigu dėl defekto pobūdžio jie neturi būti pašalinti anksčiau;
5.4.10. darbams naudoti tik naujas, Lietuvos Respublikos teisės aktų nustatyta tvarka sertifikuotas medžiagas, suderintas su Užsakovu, taip pat atitinkančius jiems keliamus Lietuvos Respublikos standartus ir normas;
5.4.11. atlikti darbus tvarkingai, neteršiant teritorijos, kompaktiškai laikyti statybos atliekas bei išvežus jas iš teritorijos pateikti Užsakovui patvirtinančius dokumentus apie statybinio laužo, grunto išvežimą į tam specialiai skirtas vietas;
5.4.12. esant būtinybei, kartu su Užsakovu suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą;
5.4.13. savo lėšomis įrengti laikinus aptvėrimus, pagalbinius objektus, o baigus Darbus juos išardyti. Įrengti statybos aikštelę, apsirūpinti reikalingomis medžiagomis, žaliavomis, detalėmis, įrenginiais;
5.4.14. užtikrinti, kad į remontuojamą statinį, medžiagų saugojimo aikšteles ar vietas nepatektų pašaliniai asmenys;
5.4.15. atlikus darbus sutvarkyti tvarkomą statinį ir kitas vietas, kurie buvo perduoti Rangovui sutartiniu laikotarpiu. Išvežti savo statybines atliekas ir statybinį laužą savo sąskaita;
5.4.16. suteikti Darbams Sutarties 6 skyriuje nurodytas garantijas;





5.4.17. atsakyti už subrangovų atliktus darbus ir jų kokybę ar padarytą žalą;
5.4.18. savo sąskaita sumokėti už suvartotą elektros energiją, vandenį ir kitas komunalines paslaugas;
5.4.19. laiku pranešti Užsakovui apie kitas aplinkybes, kenkiančias darbų kokybei, atlikimo tempui;
5.4.20. vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.
5.4.21. pateikti išpildomąją dokumentaciją.
5.4.22. atlikęs Darbus, iki Darbų perdavimo-priėmimo akto pasirašymo, išgabenti po Darbų likusias statybines atliekas.

6. GARANTIJOS
[bookmark: _Hlk232494948]           6.1. Rangovas garantuoja, kad darbų priėmimo metu jo atlikti Darbai atitiks normatyvinių statybos ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų Darbų vertę.
6.2. Įrengto statinio garantinis terminas yra 5 metai, kuris skaičiuojamas nuo baigtų darbų perdavimo – priėmimo akto pasirašymo dienos.
           6.3. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų Darbų defektus. Garantinio laikotarpio metu išryškėję Darbų defektai fiksuojami šioje Sutartyje nurodyta tvarka. Šiame akte nurodomas terminas, per kurį Rangovas pats arba trečiųjų asmenų pagalba įsipareigoja Rangovo sąskaita ištaisyti garantiniu laikotarpiu paaiškėjusį defektą, jo ištaisymo būdą bei tvarką. Rangovas neatsako, jei defektai atsirado dėl neteisingos eksploatacijos, sugadinimo, stichinių nelaimių ar kitų įstatymuose numatytų atsakomybę šalinančių aplinkybių. 
           6.4 Rangovas privalo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito rangovo ir pan.

7. ŠALIŲ PATVIRTINIMAI
           7.1. Rangovas patvirtina, kad tiek jis, tiek jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį, o taip pat vykdyti visus šioje Sutartyje numatytus Rangovo įsipareigojimus. Rangovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, įgalinčius Rangovą užsiimti šioje Sutartyje numatyta veikla, kuri įeina į Rangovo sutartinius įsipareigojimus.
7.2. Užsakovas patvirtina, kad tiek jis, tiek jo paskirtas Sutartį pasirašyti ir (ar) vykdyti atstovas turi teisę sudaryti šią Sutartį, o taip pat vykdyti visus šioje Sutartyje numatytus Užsakovas įsipareigojimus. Užsakovas pareiškia, kad jis yra gavęs visus būtinus leidimus, atestacijos pažymėjimus ar kitokius dokumentus, įgalinčius Užsakovą užsiimti šioje Sutartyje numatyta veikla, kuri įeina į Užsakovo sutartinius įsipareigojimus.
           7.3. Rangovas pareiškia, kad neturi tokių įsiskolinimų ar trečiųjų šalių teisėtų pretenzijų, kurios galėtų sukelti grėsmę jo įsipareigojimų pagal šią Sutartį vykdymui.
8. NENUGALIMA JĖGA
          8.1. Šalys atleidžiamos nuo atsakomybės už Sutarties nevykdymą arba netinkamą įvykdymą, jei tam trukdė aplinkybės, kurių Šalis negalėjo išvengti ar numatyti pasirašydama šią Sutartį Force majeure aplinkybių buvimas nustatomas laikantis Lietuvos Respublikos Vyriausybės 1996 m. liepos 15 d. nutarimu Nr. 840 patvirtintų taisyklių (Žin., 1996, Nr. 68-1652).
8.2. Ginčai tarp Sutarties Šalių, bent vienai Šaliai pageidaujant, gali būti sprendžiami pasitelkiant įgyvendinančios institucijos pagalbą

9. ŠALIŲ ATSAKOMYBĖ
           9.1. Darbų vykdymo laikotarpiu Rangovas atsako už bet kokią žalą, kuri padaroma Darbams iki tinkamai atliktų visų šioje Sutartyje numatytų Darbų galutinio perdavimo–priėmimo.
           9.2. Rangovas atsako už bet kokią žalą, kuri tiesiogiai arba netiesiogiai dėl Darbų trūkumų ar jų atitaisymo buvo padaryta Užsakovui, trečiajai šaliai ar jų turtui, išskyrus atvejus, kai Statinys 






Užsakovo buvo naudojamos ne pagal paskirtį ir pažeidžiant Statinio eksploatavimo taisykles, kurias Užsakovui iki galutinio Darbų rezultato priėmimo–perdavimo dienos parengė ir perdavė Rangovas.
[bookmark: _Hlk522260775]           9.3. Užsakovas, uždelsęs sumokėti Rangovui priklausančias sumas šioje Sutartyje nustatyta tvarka ir terminais, Rangovui pareikalavus moka 0,02 (dviejų šimtųjų) proc. dydžio delspinigius už kiekvieną uždelstą dieną nuo vėluojamos sumokėti sumos.
           9.4 Jei Rangovas neatlieka darbų Sutartyje nustatytu laiku, Rangovas papildomai moka Užsakovui 0,02 (dviejų šimtųjų) proc. delspinigius už kiekvieną pavėluotą dieną nuo neatliktų darbų kainos. 
      9.5. Sutarties tinkamas įvykdymas yra užtikrintas netesybomis – 10 proc. bauda nuo Sutartyje numatytos bendros Sutarties kainos be PVM.
     9.6 Tuo atveju, jeigu Užsakovas turi pagrindą remtis šios Sutarties pažeidimu ar netinkamu jos vykdymu, jis turi teisę sulaikyti Rangovui mokamų sumų ar jų dalies mokėjimą, kol padaryti pažeidimai bus pašalinti.
            9.7. Darbų sustabdymo metu šalims netaikomos sankcijos. Sustabdymo metu visus atliktus darbus rangovas privalo prižiūrėti, saugoti nuo sugadinimo, praradimo ar kitokios žalos.
          9.8. Jeigu Sutartis nutraukiama dėl Šalies kaltės, ji kitai Šaliai privalo atlyginti dėl to jos patirtus nuostolius.

10. INFORMACIJOS KONFIDENCIALUMAS
10.1. Visa informacija, kurią Šalys sužinojo viena iš kitos Sutarties sudarymo ir jos vykdymo metu, yra laikoma konfidencialia ir gali būti atskleista trečiosioms šalims tik tuo atveju, kai tam yra įstatyminis pagrindas arba yra gautas išankstinis raštiškas kitos Šalies sutikimas.

11. GINČŲ SPRENDIMAS
11.1. Bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar negaliojimu, sprendžiami Šalių derybose. 
11.2. Jeigu Šalims nepavyksta išspręsti ginčų, nesutarimų ar reikalavimų derybų būdu jie sprendžiami Lietuvos Respublikos teismuose pagal perkančiosios organizacijos buveinę vadovaujantis LR įstatymais.
	
12. KITOS SUTARTIES SĄLYGOS
12.1. Pastabas dėl vykdomų darbų gali pateikti projekto vykdymo priežiūros, techninės priežiūros vadovai raštu – įrašais statybos darbų žurnale ir Užsakovas.
12.2. Sutartis galioja nuo jos įsigaliojimo momento iki visų Darbų užbaigimo ir atsiskaitymo už juos, bei kitų sutartinių įsipareigojimų įvykdymo. Sutartis nustoja galios, kai Rangovas pagal šią Sutartį įvykdo savo įsipareigojimus Užsakovui, jeigu ji yra tinkamai įvykdyta ir pilnai apmokėta, jei ji nutraukiama Sutartyje nustatyta tvarka, jeigu abi Šalys susitaria ją nutraukti, taip pat esant atitinkamam teismo sprendimui ar įstatymų nustatytais atvejais.
          12.3. Pirkimo sutartis jos galiojimo laikotarpiu gali būti keičiama vadovaujantis Lietuvos Respublikos viešųjų pirkimų įstatymo 89 straipsnyje nustatytais atvejais.
12.4. Šalys laiko paslaptyje Sutarties sąlygas bei savo kontrahento darbo veiklos principus ir metodus, kuriuos sužinojo vykdant Sutartį, išskyrus atvejus, kai ši informacija yra vieša arba ši informacija atskleista įstatymų numatytais atvejais. Šalys susitaria, kad vykdant Sutartį sužinota informacija apie kitą Šalį ir šios Sutarties sąlygas yra konfidenciali informacija, kuri laikoma paslaptyje, išskyrus tuos atvejus, kai šios informacijos gali būti reikalaujama įstatymų nustatyta tvarka ar ji jau yra viešai žinoma.
12.5. Bet kokius mokesčius, kuriais gali būti apmokestinamos sumos, kurias gauna Rangovas arba Užsakovas Sutarties pagrindu, privalės sumokėti atitinkamai pats Rangovas arba Užsakovas.
12.6. Nei viena iš šalių neturi teisės perduoti trečiam asmeniui šios Sutarties teisių ir įsipareigojimų be raštiško kitos Šalies sutikimo, išskyrus Darbus, kuriuos atlieka Rangovo pasirinkti subrangovai.
12.7. Bet kurios iš Šalių papildomos išlaidos, susijusios su pagrindinio įsiskolinimo bei netesybų išieškojimu, yra pilnai atlyginamos netinkamai vykdžiusios sutartinius įsipareigojimus šalies sąskaita.
12.8. Rangovas nepašalinęs defektų, nustatytų per garantinį laikotarpį, sumoka Užsakovui baudą, lygią defektų pašalinimo vertei, kuri nustatoma pagal įmonės, pašalinusios defektus, sąmatą.
12.9. Delspinigių ir baudų mokėjimas neatleidžia šalių nuo sutartinių įsipareigojimų visiško įvykdymo.
12.10. Vienai iš Šalių daugiau kaip 5 (penkias) dienas nevykdant šioje Sutartyje numatytų įsipareigojimų, antroji Šalis turi teisę sustabdyti savo įsipareigojimų vykdymą kitos Šalies įsipareigojimų nevykdymo laikotarpiui.
           12.11. Jei iki Sutarties pabaigos dėl negauto finansavimo darbai atlikti ne iki galo, Sutartis nutraukiama šalių bendru sutarimu, pasirašant Sutarties nutraukimo susitarimą. Pasirašius Susitarimą, Rangovas perduoda visą dokumentaciją, susijusią su vykdytais statybos darbais.
12.12. Sutartis gali būti nutraukiama LR viešųjų pirkimų įstatymo 90 straipsnyje numatytais atvejais.

13. SUBRANGOVAI
13.1. Rangovas atskiroms darbų dalims atlikti samdo subrangovus:
           13.1.1.                      darbams atlikti samdomas subrangovas .......... „       “, įm. k.    , kurios buveinė                . Subrangos sutarties vertė –               Eur;            proc.
13.2. Sutarties vykdymo metu, kai Subrangovai netinkamai vykdo įsipareigojimus Rangovui, taip pat tuo atveju, kai Subrangovai nepajėgūs vykdyti įsipareigojimų Rangovui dėl iškeltos bankroto bylos, pradėtos likvidavimo procedūros ir pan. padėties, Rangovas gali pakeisti Subrangovus tokia tvarka: 
13.3. apie tai jis turi informuoti Užsakovą, nurodydamas Subrangovo pakeitimo priežastis;
13.4. gavęs tokį pranešimą, Užsakovas kartu su Rangovu protokolu įformina susitarimą dėl Subrangovo pakeitimo. Užsakovas, prieš patvirtindamas tokį keitimą, įsitikina, kad būsimas Subrangovas neturi pašalinimo pagrindų (tikrina pats, jei informacija jam yra prieinama neatlygintinai, arba prašo tiekėjo pateikti tai patvirtinančius dokumentus).
13.5. Rangovas atsakingas už savo subrangovų, jų ekspertų, atstovų ar darbuotojų veiksmus, įsipareigojimų nevykdymą ar apdairumą taip, lyg šie veiksmai, nevykdymai ar aplaidumas būtų Rangovo, jo ekspertų ar darbuotojų.
Pastaba. Sutarties 13.1 – 13.5 punktų sąlygos sutartyje įrašomos tuomet, jei pasiūlyme Rangovas nurodė, kad ketina pasitelkti subrangovus. 

14. SUSIRAŠINĖJIMAS
            14.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą:

	  
	Užsakovas
	Rangovas

	Vardas, pavardė
	Kazimieras Galinauskis
	 

	Adresas
	Ganyklų g. 2, Palanga 
	 

	Telefonas
	(8 460) 48993, (8 602) 79266
	 

	El. paštas
	kazimieras.galinauskis@jurgucioprogimnazija.lt
	 


          14.2. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 15 kalendorinių dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

15. BAIGIAMOSIOS NUOSTATOS
15.1. Visi su Sutartimi susiję pranešimai, prašymai, kiti dokumentai ar susirašinėjimas yra siunčiami paštu, įteikiami pasirašytinai, jų originalus visais atvejais įteikiant kitai Šaliai asmeniškai ar siunčiant registruotu ar kurjeriniu paštu, kiekvienam iš jų Sutartyje nurodytu atitinkamu adresu. 





Siųstas pranešimas laikomas gautu jo gavimo dieną. Laikoma, kad siuntimo ir gavimo diena sutampa, kai pranešimas yra siunčiamas faksu. Kol apie pasikeitusį adresą nustatyta tvarka nebuvo pranešta, ankstesniu adresu pristatyti laiškai/pranešimai yra laikomi gautais.
           15.2. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
15.3. Rangovo pateiktas pasiūlymas (1 priedas), Žiniaraštis ir techninė specifikacija yra neatskiriamos sutarties dalys. 
15.4. Sutartis sudaroma lietuvių kalba.
15.5. Sutartis sudaryta dviem egzemplioriais – po vieną kiekvienai iš Šalių.

15. ŠALIŲ ADRESATAI IR REKVIZITAI

UŽSAKOVAS	                                         RANGOVAS
	Palangos Vlado Jurgučio progimnazija
	

	Kodas 290274750
Ganyklų g. 2, LT-00132 Palanga
Tel. (8 460) 48 962
Bankas AB „Artea“ bankas 
A.s. LT827180600000130699
	

	
	

	Direktorė
Laimutė Benetienė

